Qezaya Nisêbînî ya Mêrdînî de reyna hêrişê polîsan rojdem de yo. Polîsan narey hêrişê cinîyêke kerde.
Taxa Abdulkadîrpaşa de polîsê ke bi wesayîtê zirxînî ameyî  kuçeyê Gulerî de verê pêra kewtî domanan dima. Polîsan bado zî eşt keyeyêk ser û waşt ke cinîyêka ciwane destbend bikerê. Gama ke înan cinîya ciwane bizor neşnayêne wesayîtê zirxinî aye rê nêngî çînayî û tehdît kerd. Na rewşe bîye sebebê hêrsê şarî. Hemwelatîyanê ke nêrazîbîyayîş ramot ê zî raştê heqeret û tehîdan ameyî. Dima ke nêrazîbîyayîşî zêdîyayî polîsan cinîye vera da û vat ê gêrênê domanêkî.
